Tuks-prof en sy vrou geskiet‘n Professor aan die Universiteit van Pretoria is in die hoësorgeenheid in die hospitaal nadat hy en sy vrou geskiet is nadat hulle die naweek deur twee mans oorval is in hul huis in Elarduspark , Pretoria. Pretoria News berig dat prof Max Braun, hoof van die departement van wetenskap, wiskunde en tegnologie onderrig, en sy vrou Clare, ŉ werknemer by Pretoria News, saam met hulle dogter in die huis geslaap het toe hulle ŉ harde geluid gehoor het. Toe die egpaar gaan ondersoek instel is hulle deur twee rowers oorval. Max is in die maag geskiet terwyl Clare in haar skouer geskiet is. Kapt. Pinky Tsinyane, ŉ polisiewoordvoerder, sê die polisie ondersoek ŉ saak van poging tot moord en dat niemand nog in hegtenis geneem is in verband met die voorval nie. Sy sê dit blyk dat die verdagtes niks uit die huis gesteel het nie. Lees meer hier.